Jan Kromkamp. Jan Kromkamp (; 1980-yil 17-avgustda tugʻilgan) — gollandiyalik sobiq professional futbolchi, oʻng qanot himoyachisi. 2020-yilda CSV Apeldoorn murabbiyi boʻlgan. Kromkamp Erediviziyada jami 201 oʻyin oʻtkazgan. AZ va PSVda jamoalarida toʻqqiz mavsumda sakkizta gol urgan. Faoliyatini Go Ahead Eaglesda boshlagan va shu klubda yakunlagan. 2006-yilgi jahon chempionati uchun Gollandiya terma jamoasiga kiritilgan. Klublardagi faoliyati. Dastlabki yillar; AZ. Makkinga shahrida tugʻilgan Kromkamp professional debyutini Go Ahead Eagles safida 1998-yilning 12-sentyabrida FC Top Ossga qarshi oʻyinda (3:0) oʻtkazgan. Jamoa bilan toʻliq ikki mavsum oʻynadi va ikkinchi mavsumda 33 oʻyinda toʻrtta gol urdi. 2000—2001-yilgi mavsumda AZga oʻtdi va asosiy tarkibdan joy oldi. 2003—2004-yilgi mavsumda 34 liga oʻyinida maydonga tushdi. Mavsumda Alkmaar jamoasi ligada toʻrtinchi oʻrinni egalladi va shu tariqa UEFA Yevropa ligasiga yoʻllanma oldi. Villarreal; Liverpul. 2005—2006-yilgi mavsum boshida Kromkamp Ispaniyaning Villarreal klubi bilan shartnoma imzoladi. 2005-yil 29-dekabrda Liverpoolga oʻtishi maʼlum boʻldi. Kromkamp "qizillar" safidagi debyutini 2006-yilning 7-yanvarida Angliya kubogining uchinchi bosqichida Luton Townga qarshi oʻyinda (5:3) oʻtkazdi . PSV va faoliyatining yakuni. Kromkamp 2006—2007-yilgi mavsumda Liverpool safida bitta liga oʻyinida qatnashdi. 2006-yilning 31-avgustida PSV Eindhovenga oʻtd. Dastlabki ikki mavsumida 54 liga oʻyinida maydonga tushdi. 2008-yildan 2010-yilgacha Kromkamp jarohatlar tufayli Eindhovenliklar safida kamdan-kam maydonga tushdi. 2011-yil 22-fevralda oʻzining birinchi professional jamoasi Go Ahead Eaglesga qoʻshildi. 2013-yil 23-iyun kuni 33 yoshida Kromkamp professional futboldan ketishini eʼlon qildi. Xalqaro faoliyati. Kromkamp ilk bor Gollandiya terma jamoasi safida 2004-yil 18-avgustda Shvetsiyaga qarshi oʻrtoqlik oʻyinida (2:2) maydonga tushgan. Yutuqlari. Liverpool PSV